Донишкадаи исломии Тоҷикистон

Донишкадаи исломии Тоҷикистон (номи расмӣ: Донишкадаи исломии Тоҷикистон ба номи Имоми Аъзам-Абуҳанифа Нуъмон ибни Собит) — муассисаи олии омузиши улуми исломӣ дар Тоҷикистон.

 Таърих 
Мадрасаи исломии ба номи Имом Тирмизӣ соли 1997, баъди аз байн бурдани собиқ Идораи Муфтиёт бо қарори Анҷумани мусулмонони Ҷумҳурии Тоҷикистон дар мувофақа бо Кумитаи оид ба корҳи дини назди Ҳукумати Ҷумҳурии Тоҷикистон таҳти № 218 аз 05.06.1997-ум ба қайд гирифта шуд.

Донишкадаи исломии Тоҷикистон бо Қарори № 547 дар таърихи 2 ноябри соли 2007 расман таъсис ёфтааст. Донишкада аз соли 2007 узви комилҳуқуқи Иттиҳоди донишгоҳҳои исломӣ мебошад.

Бо мақсади бузургдошти 1310-солагии Абуҳанифа Нӯъмон ибни Собит ва саҳми гаронбаҳои ӯ дар рушди фарҳанг, тамаддуни исломӣ ва аҳамияти калон доштани мероси динию ҳуқуқии ӯ дар худшиносии миллӣ ва муколамаи тамаддунҳо бо фармони Президенти Ҷумҳурии Тоҷикистон, № 629 аз 3 марти соли 2009 Муассисаи давлатии таълимии «Донишкадаи исломии Тоҷикистон ба номи Имоми Аъзам» номгузорӣ карда шуд.

Донишкада то соли 2025 дар ҳудуди Масҷиди Ҳоҷӣ Яъқуби шаҳри Душанбе ҷой гирифта буд. (ин нодуруст аст)

Тарзи гузаронидани имтиҳоноти ниҳои бо таъсис додани комиссияи имтиҳоноти ниҳои аз намояндагони зерин: Кумитаи дин, Академияи улуми ҷумҳурӣ, Маркази исломӣ ва устодони ДИТ ба роҳ монда мешавад.

 Сохтор 

 Факултетҳо 
 Улуми исломӣ
 Филологияи шарқ

 Кафедраҳо 
 Улуми Қуръон ва ҳадис
 Шариати исломӣ
 Забон ва адабиёти араб
 Таърих ва диншиносӣ
 Илмҳои ҷамъиятшиносӣ
 Илмҳои табиӣ ва иттилоотӣ
 Забонҳо
 Педагогика ва мероси ниёгон

 Таълим 
Таълим дар Донишкада дар доираи мазҳаби Имоми Аъзам Абӯҳанифа ҷараён мегирад. Профессорон ва устодон аз Донишгоҳи миллии Тоҷикистон, Академияи илмҳои Тоҷикистон, Донишгоҳи давлатии омӯзгории Тоҷикистон ба номи Садриддин Айнӣ ва Донишгоҳи Ал-Азҳар ба тадрис машғуланд.

Аъзои Шӯрои уламои Маркази исломии Тоҷикистон ба монанди Саидмукаррам Абдулқодирзода, (раиси Шӯрои уламои Маркази исломии Тоҷикистон) солҳои 2005—2008 дар вазифаи ноиби ректор оид ба таълим ва тарбияи Донишкадаи исломии Тоҷикистон фаъолият намудааст. Эшони Аллома (узви Шӯрои уламои Маркази исломии Тоҷикистон) солҳои 1997—2002 яке аз мударрисони донишкада буд.

 Пойгоҳи илмӣ 
Донишгоҳ дорои китобхона, толори мутолиъаи китобҳо, маркази омӯзиши компютерӣ бо пайваст ба шабакаи интернет, кабинетҳои махсуси омӯзиши забонҳои арабӣ, англисӣ ва маркази танзими оила мебошад. Айни замон дар донишгоҳи мазкур 815 нафар донишҷӯ таҳсил мекунанд, ки 74 нафари онро духтарон ташкил медиҳанд.

 Ректорон 

 2007—2010 — Ализода Абдуҷалоли Давлат
 2010—2012 — Назаров Умаралӣ Сангович
 2012—2015 — Давлатов Сулаймон Пирхонович
 2015—2021 — Асомуддинзода Тоҷиддин Исломиддин 
 2021—2025 — Зокирзода Нусратулло Мелик
 Аз соли 2025 — Аҳтамзода Абдуалим Аҳтам

 Эзоҳ 

 Пайвандҳо 


Гурӯҳ:Донишгоҳҳои Душанбе

Гурӯҳ:Муассисаҳои исломии Тоҷикистон